Redbridge
Redbridge ( [Redbridž]) službeno engleski London Borough of Redbridge, je jedan od 19 borougha Vanjskog Londona (Outer London) metropolitanske grofovije Greater London u kom živi 296,793 stanovnika.

Geografske karakteristike 

Redbridge leži na sjeveroistočnom rubu metropole.

U okviru njegovih granica leže kvartovi (od sjevera prema jugu) Woodford Wells, Hainault Estate, Woodford, Woodford Bridge, Barkingside, Snaresbrook (djelomično), Wanstead, Newbury Park, Chadwell Heath, Seven Kings, Leytonstone (djelomično), Aldersbrook, Cranbrook Park, Goodmayes i Ilford.

Historija 

Borough je ime dobio po crvenom mostu preko rijeke Roding koji je postaojao sve do 1920-ih. I sama rijeka je sve do sredine 20. vijeka korištena za transport brodskih teglenica. 

Današnji Borough Redbridge osnovan je 1965. spajanjem dotadašnjih borougha i distrikta; Ilford i Wanstead, Woodford, i dijelova Dagenhama i Chigwella.koji su nekad bili dio historijske Grofovije Essex.

Ostaci rimskih  građevina iskopani su u Parku Valentines i kod Barkingsida i Wansteada. 
U Domesday Booku iz 1086. su neki od današnjih kvartova dokumentirani; Wanstead kao Wenesteda, Woodford kao Wdefort i Ilford kao Ilefort. Od 16. vijeka po Woodfordu ima većih feudalnih imanja, ali se nakon izgradnje prigradskih željeznice sredinom 19. vijeka, kraj počeo preobražavati iz ruralnog u stambeno predgrađe Londona.

Danas je Redbridge pretežno stambeni borough. U Woodfordu postoji univerzitetski kamp, a Ilford ima trgovačkie centre, dobro je povezan metroom i prigradskom željeznicom sa centrom Londona.

Wanstead i Woodford bio je od 1924. do 1964. izborna baza Winstona Churchilla, pa su mu je u znak sjećanja na te dane - 1959. podignut spomenik u Woodford Greenu.

Redbridge ima dosta parkova i zelenih površina, a najveći su; Wanstead, Seven Kings, Clayhall, Goodmayes, Valentines i Roding. U Parku Valentines leži dvorac iz 17. vijeka, a park Roding poznat je po dva jezera.
Šuma Hainault je posječena sredinom 19. vijeka, danas se na njenom zemljištu prostire teren za golf i sportski tereni.

Etničke manjine, a to su uglavnom doseljenici iz Južne Azije i Kariba čine više 1 / 3 stanovnika.

Izvori

Vanjske veze 

 Redbridge Council 

Administrativna podjela Engleske
London
Greater London